armvectores/hy_wikipedia_2023 huggingface dataset:
Վանք (Խարբերդի գավառ)

Վանք, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 29 կմ հարավ, Ծովք լճից հարավ-արևմուտք, Եփրատի ձախակողմյան վտակներից մեկի աջ ափին։


== Պատմություն ==
Գյուղն ավերվել, իսկ բնակիչները կոտորվել կամ  բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
1913 թվականին ուներ 18 տուն՝ 150 հայ բնակիչ։


== Տնտեսություն ==
Բնակչության հիմնական զբաղմունքը հացահատիկի, բամբակի, ծխախոտի մշակություն, այգեգործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սրբոց Առաքելոց եկեղեցի (Շենգավիթ)

Սրբոց Առաքելոց եկեղեցի, կրոնական կառույց Երևանի Շենգավիթ վարչական շրջանի Վերին Շենգավիթ թաղամասում։ Պատկանում է Արարատյան հայրապետական թեմին։ Օծվել է 2019 թվականին Արարատյան հայրապետական թեմի առաջնորդական փոխանորդ Նավասարդ արքեպիսկոպոս Կճոյանի կողմից։
Եկեղեցին կառուցվել է 3 ամսվա ընթացքում։


== Ճարտարապետություն ==
Կառուցված է կարմիր տուֆից։ Ճարտարապետը Հակոբ Բաբախանյանն է։
Եկեղեցու ճարտարապետական համալիրի մեջ են մտնում խաչքարների պուրակը, հանգստի գոտին, մոմավառության սրահը։


== Ծանոթագրություններ ==


== Արտաքին հղումներ ==
Վերին Շենգավիթի Սրբոց Առաքելոց եկեղեցի
Դարեհ II

Դարեհ II (հին պարսկ.՝ Dārayavauš [Դարայավուշ] «Բարեմիտ», մ. թ. ա. 475, Պարսք, Աքեմենյան պետություն - մ. թ. ա. 404, Բաբելոն, Հիլլա, Իրաք), Աքեմենյան թագավոր Հին Պարսկաստանում։ Գահակալել է մ.թ.ա. 423-ից։ Արտաքսերքսես I թագավորի որդին։ Մինչև թագավոր դառնալը եղել է Հիրկանիայի սատրապ։ Գահին տիրել է դավադրաբար սպանելով եղբորը՝ Սոգդիանին։ Դարեհի օրոք թուլացել է կենտրոնական իշխանությունը, ապստամբել են մի շարք սատրապություններ, իսկ մ.թ.ա. 404-ից անկախացել է Եգիպտոսը։ Պելոպոնեսյան պատերազմների ժամանակ օժանդակել է սպարտացիներին՝ ընդդեմ Աթենական միության։
Դարեհ II-ը մի շարք կառուցումներ է իրականացրել Սուսում։ Մահացել է մ. թ. ա. 404 թվականի մարտ ամսին՝ 19 տարի թագավորելուց հետո։ Ըստ Կտեսիասի՝ նա վախճանվել է Բաբելոնում, հիվանդությունից։ Նաղշե Ռոսթամում գտնվող դամբաններից մեկը վերագրվում է նրան։ Դարեհ II-ը համարվում է այդտեղ թաղված աքեմենյան վերջին արքան։


== Ծանոթագրություններ ==


== Գրականություն ==
Тураев Б.А.: История древнего Востока|2
Дандамаев М. А.: Политическая история Ахеменидской державы
Эрлихман В.В.: Правители мира|1|1
Jürgen von Beckerath: Handbuch der ägyptischen Königsnamen
«Дарий II»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Энциклопедия Ираника: Дарий IIԿաղապար:S-hou
Փլատ շրջան (Միսսուրի)

Անվան այլ կիրառումների համար տե՛ս՝ Փլատ շրջան (այլ կիրառումներ)Փլատ շրջան (անգլ.՝ Platte County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.088 կմ² է, բնակչությունը՝ 89.322 մարդ (2010 թ. տվյալներով)։ Շրջկենտրոնն է Փլատ Սիթի բնակավայրը։ Կազմավորվել է 1838 թ.։
Շիպովկա (Միլլերովսկի շրջան)

Շիպովկա (ռուս.՝ Шиловка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կոլոդեզյանսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Կռավչենկո


== Հղումներ ==
Շիլովկա (խուտոր)
Մոխրագույն հավալուսն

Մոխրագույն հավալուսն (լատ.՝ Pelecanus philippensis), ջրլող թռչուն, պատկանում է հավալուսնանմանների կարգի հավալուսների ընտանիքին։


== Նկարագրություն ==
Միջին չափի հավալուսն է, ունի մոխրագույն կուրծք և պոչ։ Զուգավորման շրջանում կտուցի վրա հայտնվում են մոխրագույն բծեր։ Մոխրագույն հավալուսների երկարությունը մոտավորապես 1,27 մ-ից մինչև 1,52 մ է (ավելի փոքր են, քան հավալուսների մյուս տեսակների մեծ մասը)։ Արուներն էգերից խոշոր են։ Կտուցն ունի 28,5 սմ-ից մինչև 35,5 սմ երկարություն։ Թռչունի զանգվածը հասնում է մինչև 5 կգ։ Պարանոցի և և մարմնի վերևի հատվածի փետուրները մոխրագույն են, ներքևի հատվածինը՝ մոխրասպիտակավուն, պոչը՝ շագանակագույն բծերով։ Ոտքերն ունեն մուգ շագանակագույնից մինչև սև գունավորում։
Կտուցը վարդագույն է կամ դեղնանարնջագույն, կտուցի տակ գտնվող պարկը՝ կարմրավուն։ Մերկ, շուրջակնային օղակը նարնջագույն է կամ դեղին, աչքից անմիջապես առաջ գտվող մաշկը վառ ծիրանեգույն է։ Հավալուսների ծոծրակային մասում կա սպիտակ ծայրերով շագանակագույն փետուրների փունջ։ Թևերի փետրուրները մոխրագույն են, դրանց ծայրերը՝ մուգ շագանակագույն։ Մարմնի ներքին մասը սպիտակ է երբեմն մի փոքր վարդագույն երանգով։ Ձվադրման շրջանի ավարտից հետո թռչունների դեմքի մաշկը կորցնում է իր երանգը՝ դառնալով գունատ, փետուրների փունջը փոքրանում է։
Ձվից դուրս եկած ճտերը մերկ են և ունեն բաց գույնի մաշկ։ Արագ աճում են սպիտակ աղվափետուրները, իսկ ավելի ուշ փետրածածկը դառնում է շագանակագույն։ Հասուն հավալուսնի ամբողջական փետրավորումը ձևավորվում է երրորդ տարում։


== Ծանոթագրություններ ==


== Գրականություն ==
Josep del Hoyo et al.: Handbook of the Birds of the World. Band 1 (Ostrich to Ducks), Lynx Edicions, Barcelona 1992, ISBN 8487334105.
Gerald Tuck, Hermann Heinzel: Die Meeresvögel der Welt. Parey, Hamburg/Berlin 1980, ISBN 3490078187.
Martin Woodcock: Collins Handguide to the Birds of the Indian Sub-Continent. Collins, London 1984, ISBN 000219712X.
Ցույամա

Ցույամա (ճապ.՝ 津山市 Tsuyama-shi), քաղաք Ճապոնիայում՝ Օկայամա պրեֆեկտուրայում։
2017 թվականի տվյալների համաձայն, քաղաքի բնակչությունը կազմում է 102 294 մարդ, իսկ բնակչության խտությունը՝ 200 մարդ/կմ²։ Քաղաքը զբաղեցնում է 185,73 կմ² տարածք։ 2005 թվականին, հարակից բնակավայրերի հետ միավորման արդյունքում, քաղաքի տարածքը ընդլայնվել է, իսկ բնակչությունը ավելացել է՝ գերազանցելով 100 000-ի շեմը։


== Խորհրդանիշ ==
Քաղաքի խորհրդանիշներից համարվում է՝ Կամֆորայի ծառը, Rhododendron indicum ծաղիկը։


== Կլիմա ==
Ցույամայի կլիման մերձարևադարձային մուսսոնային (Կյոպպենի կլիմաների դասակարգում Cfa) է։ Բնութագրվում է շատ շոգ ամառներով և ցուրտ ձմեռներով։ Տեղումները նկատվում են ողջ տարվա ընթացքում, սակայն համեմատաբար սակավ են ձմռան ամիսներին։


== Քույր քաղաքներ ==
 Սանտա Ֆե (Նյու Մեքսիկո), Ամերիկայի Միացյալ Նահանգներ


== Հայտնի անձինք ==
Ջոե Օդագիրի, դերասան
Կոսի Ինաբա, երգիչ
Շուն Յասիրո, դերասան
Սինձի Տակահասի, բեյսբոլիստ
Այանե Սակուրանո, դերասանուհի
Հիրանումա Կիիչիրո, քաղաքական գործիչ


== Ծանոթագրություններ ==


== Արտաքին հղումներ ==
Tsuyama City official website (ճապոներեն), and some information in English
Tsuyama tourism information (անգլերեն), from the Japan National Tourism Organization
Tsuyama High School with some information in English
Tsuyama National College of Technology with some information in English
Վերխնեսամարսկի գյուղական խորհուրդ (Խարկովի մարզ)

Վերխնեսամարսկի գյուղական խորհուրդ  (ուկրաիներեն՝ Верхньосамарська сільська рада), Ուկրաինայի Խարկովի մարզի Բլիզնյուկովսկի շրջանում։
2001 թվականի տվյալներով Վերխնեսամարսկի գյուղական խորհրդում բնակվում էր 1382 մարդ։ Բնակավայրը զբաղեցնում է 72.4 կմ² տարածք։ Բնակչության խտությունը կազմում էր 19.09 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(6357) Գլուշկո

(6357) Գլուշկո (անգլ.՝ Glushko), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,998407 ա. մ., առավելագույնը մոտենում է 2,7646 ա. մ. հեռավորության վրա և հեռանում 3,2322 ա. մ.։ Արեգակի շուրջ մեկ ամբողջական պտույտ է կատարում 1896,42 երկրային օրվա ընթացքում, իր ուղեծրով շարժվելով միջինում 0,189832 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6357) Գլուշկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրանկֆուրտի մայր տաճար

Ֆրանկֆուրտի մայր տաճար կամ Սուրբ Բարդուղիմեոսի կայսերական տաճար (գերմ.՝ Kaiserdom St. Bartholomäus), Մայնի Ֆրանկֆուրտի ամենամեծ տաճարը: Տաճարում նախկինում անցկացվել են Հռոմեական Սրբազան կայսրության կայսրերի թագադրման արարողություններ:
Իր գոյության ողջ ընթացքում տաճարը եղել է կայսերական և ոչ թե եպիսկոպոսության մայր տաճար: Նրա` որպես ազգային խորհրդանիշի ընկալումը կապված է Հռոմեական Սրբազան կայսրության քաղաքական-պատմական դերով: 19-րդ դարում տաճարը դարձել է գերմանական ազգի միավորման խորհրդանիշը:


== Պատմություն ==
Տեղը, ուր վեր է խոյանում ներկայիս տաճարը, ժամանակին ընկած է եղել երկու գետերի միջև: Այս տեղանքը բնակեցված է եղել դեռևս նեոլիթի շրջանում: Այն մշտապես բնակեցված է եղել առնվազն կելտերի շրջանից, այսինքն` վերջին 2.500 տարիների ընթացքում:
Հռոմեական կայսրության շրջանում տաճարի տեղում կառուցված է եղել կապելա (83-260 թվականներ), այնուհետև դաստակերտ, հետո էլ` շինություն, որ նախորդել է ներկայիս տաճարին` Մերովինգների պալատական կապելան (6-րդ դար), Կարոլինգների պալատական կապելան (8-9-րդ դարեր) և Փրկչի բազիլիկը (9-13-րդ դարեր): 13-րդ դարում շինությունների մի մասը վերաշինվել է: Հենց այդ ժամանակաշրջանն էլ կարելի է համարել ներկայիս տաճարի հիմնադրման սկիզբը:
Տաճարի վերջին ավերածություններից են 1867 թվականի հրդեհը և ռմբակոծությունները Երկրորդ համաշխարհային պատերազմի ժամանակ: Ամեն անգամ մասնակի ավերածություններից հետո տաճարը վերակառուցվել է:
1990-ական թվականներին հայտնաբերվել է ազնվականական դասի աղջկա դամբարան, որ թվագրվում է 7-րդ դարին: Նրա վրա ամրացվել է հուշատախտակ:


== Մասունքներ ==
Ամենաարժեքավոր մասունքը, որ պահվել է տաճարում. համարվել է սուրբ Բարդուղիմեոս առաքյալի գանգի վերին մասը: 1239 թվականից նա համարվում է տաճարի հովանավոր սուրբը:


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Տաճարի համայնապատկերը(չաշխատող հղում)
Տեսնովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՏեսնովկաՏեսնովկա (ուկրաիներեն՝ Теснівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1670 թվականին։
2001 թվականի տվյալներով Տեսնովկա գյուղում բնակվում էր 394 մարդ։ Բնակավայրը զբաղեցնում է 2282 կմ² տարածք։ Բնակչության խտությունը կազմում էր 172,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվեբեկ

Անվան այլ կիրառումների համար տե՛ս՝ Քվեբեկ (այլ կիրառումներ)Քվեբեկ (անգլ.՝ Quebec, ֆր.՝ Québec ՄՀԼ(ֆր.)։ [ke.bɛk]), Կանադայի 10 նահանգներից մեկը։ Այն իր տարածքով ամենամեծն է Կանադայում և երկրորդը՝ բնակչությամբ։ Նահանգի վարչական կենտրոնը Քվեբեկ քաղաքն է, որի բնակչությունը 735000 է, իսկ նահանգի ամենամեծ քաղաքը Մոնրեալն է։ Ֆրանսիայից դուրս Քվեբեկն ամենամեծ ֆրանսախոս տարածաշրջանն է աշխարհում։


== Աղբյուրներ ==
Մեղրածուծ

Մեղրածուծ (անգլ.՝ Marrubium vulgare), խորտակ, հոտիսո, մեղրածծու, մեղրախոտ, շանխոտ, ֆարասիոն։ Խուլեղինջազգիների կամ շրթնազգիների ընտանիքին է պատկանում։ Բազմամյա բույս է։


== Կենսաբանական նկարագիր ==
Բույսը սպիտակավուն է, թավոտ։ Ունի ձվաձև-կլորավուն տերևներ, երկսեռ, մանր, սպիտակ ծաղիկներ, 4 սերմիկներից բաղկացած պտուղներ։ 30-70 սմ բարձրությամբ, ուղղականգուն, սնամեջ ցողունով բույս է։ Ծաղկում է ամբողջ ամռանը, պտղակալում՝ օգոստոս-հեկտեմբեր ամիսներին։ Բազմանում է սերմերով, վեգետատիվ ճանապարհներով։
Բավականաչափ ջերմասեր է, վատ է տանում ցուրտը։ Մեր հանրապետությունում որպես մոլախոտ մեղրածուծը հանդիպում է ամենուր՝ սկսած ցածրադիր գոտուց մինչև մարգագետնատափաստանային գոտին ներառյալ։ Աճում է ճամփեզրերին, տնամերձ հողամասերում, աղբուտներում, չոր լեռնալանջերին, ցանկապատերի մոտ, ցանքերում և այլուր։


== Քիմիական բաղադրություն ==
Պարունակում է բյուրեղային և ամֆոր, դառը նյութերը, որոնցից են մառուբինը, մառուբիին և այլն, մինչև 0,06% եթերայուղ, 7% դաբաղանյութերը, ալկալոիդներ, մառուբինաթթու, խեժ և այլն։


== Բուժական նշանակություն ==
Բուժման նպատակով օգտագործվում է բույսի վերգետնյա մասը, որը հավաքում են ծաղկման ընթացքում։ Հեռացնում են կոշտ մասերը և չորացնում։ Ժողովրդական բժշկության մեջ բույսի սերմերի դոնդողով՝ կաթի հետ խառնած, բուժել օգտագործել են ակնագնդերի և միջին ականջի, բերանի լորձաթաղանթի և նշիկների բորբոքումնեը բուժելու համար։ Նույն սերմերը, առանց խառնուրդի, տվել են ներքին ընդունամ ձևով՝ ստամոքսի սուր բորբոքումների և թարախակալումների(ֆլեգման) ժամանակ։ Դեղաբույսն օգտագործվում է լարինգիտի, բրոնխիտի, տրախեիտի, կապույտ հազի, պալարախտային հազի, միզուղիների բորբոքումների, ջերմերի, ցաների, լիմֆադենիտների, թութքի, անկանոն դաշտանի, որովայնային օրգանների սպազմալգիաների ժամանակ։


=== Այլ օգտակար հատկանիշները ===
Մեղրածուծն արտադրում է առատ նեկտար։ Նրանից ստացվող մեղրն ունի բաց գույն, բացառիկ հաճելի բույր և համ։ Դեղաբույսը միջատասպան է։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Marrubium vulgare
Արզուման Հարությունյան

Արզուման Գարուշի Հարությունյան (մայիսի 1, 1958(1958-05-01), Գեղաշեն, Աբովյանի շրջան, Հայկական ԽՍՀ, ԽՍՀՄ), հայ տնտեսագետ։ Գեներալ-լեյտենանտ։


== Կենսագրություն ==
Արզուման Հարությունյանը ծնվել է 1958 թվականի մայիսի 1-ին Հրազդանի շրջանի Գեղաշեն գյուղում։ Սովորել է տեղի միջնակարգ դպրոցում։ 1975-1979 թվականներին սովորել և ավարտել է Երևանի ժողովրդական տնտեսության ինստիտուտի պլանային-տնտեսագիտական ֆակուլտետը՝ ստանալով տնտեսագետի որակավորում արդյունաբերության պլանավորում մասնագիտությամբ։ 1979 թվականին որպես տնտեսագետ աշխատել է Հայկական ԽՍՀ Աշխատանքի պետական կոմիտեի աշխատանքի գիտական կազմակերպման կենտրոնի աշխատանքային ռեսուրսների բաժնում։ 1979-1981 թվականներին ծառայել է ԽՍՀՄ զինված ուժերում։ 1981-1983 թվականներին որպես ավագ տնտեսագետ աշխատել է Աշխատանքի պետական կոմիտեի աշխատանքի գիտական կազմակերպման կենտրոնի արտադրության ղեկավարման բաժնում, 1983-1984 թվականներին աշխատել է «Պոզիստոր» ԱՄ «Սիրիուս» գործարանի արտադրատնտեսական բաժնում որպես ավագ տնտեսագետ։ 1984 թվականից զինվորական ծառայության է անցել ՀԽՍՀ պետական անվտանգության մարմիններում, 1991-1992 թվականներին աշխատել է Հայաստանի Ներքին գործերի նախարարության եկամուտների թաքցնման դեմ պայքարի 9-րդ հատուկ վարչությունում։ 1992-1996 թվականներին եղել է ՀՀ  հարկային տեսչության օպերատիվ վարչության պետի տեղակալ, ապա՝ պետ։ 1996 թվականի օգոստոսից ծառայությունը շարունակել է ՀՀ ազգային անվտանգության համակարգում, 1999 թվականից նշանակվել է Ազգային անվտանգության ծառայության Երևանի քաղաքային վարչության պետ։ 2010-2019 թվականներին եղել է ՀՀ ԱԱԾ տնօրենի տեղակալ։ 
2019 թվականից հանդիսանում է «Հայբիզնեսբանկ» ՓԲԸ Խորհրդի անդամ։


== Զինվորական կոչումներ ==
Գեներալ-լեյտենանտ, 2013 թվականի դեկտեմբերի 17
գեներալ-մայոր, 2008


== Ծանոթագրություններ ==
Ժեֆ Ռեն-Ադելաիդ

Ժեֆ Ռեն-Ադելաիդ (ֆր.՝ Jeff Reine-Adélaïde, հունվարի 17, 1998(1998-01-17), Champigny-sur-Marne), ֆրանսիացի ֆուտբոլիստ, կիսապաշտպան։ Հանդես է գալիս անգլիական «Արսենալ»-ի և Ֆրանսիայի Մ19 հավաքականի կազմում։


== Ակումբային կարիերա ==
Ժեֆը սկսել է զբաղվել ֆուտբոլով 6 տարեկանից։ 2010-2015 թվականների ընթացքում ֆուտբոլիստը հանդես է եկել «Լենս» ֆուտբոլային ակումբի ակադեմիայում։
2015 թվականի ամռանը ֆուտբոլիստը տեղափոխվել է անգլիական «Արսենալ»։ Թիմը նրա համար վճարել է 1․75 միլիոն ֆունտ։ Թիմի կազմում իր նորամուտը նա նշել է 2016 թվականի հունվարի 9-ին՝ Անգլիայի գավաթի խաղարկության շրջանակներում կայացած «Սանդերլենդ»-ի դեմ խաղում։ Նա 81-րդ րոպեին փոխարինել է Խոել Քեմփբելին, իսկ հանդիպումն ավարտվել է 3-1 հաշվով՝ լոնդոնցիների հաղթանակով։


== Միջազգային կարիերա ==
2015 թվականին Ռեն-Ադելաիդը դարձել է Եվրոպայի երիտասարդական առաջնության չեմպիոն։


== Վիճակագրություն ==


== Ձեռքբերումներ ==
Անգլիայի գավաթակիր - 2017
Եվրոպայի չեմպիոն (Մ17) - 2015
Եվրոպայի առաջնության խորհրդանշական հավաքական (Մ17) - 2015


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Impact կանանց աշխարհի թիմային չեմպիոնատ

Impact կանանց թիմային չեմպիոնատ (անգլ.՝ Impact Knockouts World Tag Team Championship), ռեստլինգային տիտղոս «Impact Wrestling» կազմակերպության կանանց թիմային դիվիզիոնում։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
impactwrestling.com
Տելեփոս

Տելեփոս (հին հունարեն՝ Τήλεφος — «հեռուն լուսավորող»), հունական դիցաբանության մեջ Հերակլեսի և Ավգեի որդին։ Պատկանում էր հերակլիդների տոհմին։ Այսինքն Հերակլեսի որդիներից՝ հիմնադրած մի շարք քաղաքներ։ Անունը մոտ է անատոլիական Աստված Տելեպինայի անվանը։


== Ծնունդը ==
Վախենալով իր հորից՝ Ավգեն թաքցնում է իր որդուն Սուրբ կույս Աթենասի սրբավայրում, որի հետևանքով նա պատժել է երկրին ժանտախտի միջոցով։
Տելեփոսին նետում են ճանապարհի վրա Արգոսում, Պարֆենիա լեռան լանջին։ Այստեղ նրան կերակրում է եղջյուրավոր եղնիկը, նվիրված Արտեմիսին։
Տելեփոսի մորը ուզում էին սպանել, բայց նա փրկվում է՝ մեկնելով Միզիյա (մեկ այլ վարկածի, մայր ու որդի թռնում են ծովը և լողալով հասնում Միզիյա), որտեղ ամուսնացել է Տեվֆրանտի հետ։


== Կայսերական իշխանություն ==
Ըստ այլ լեգենդի ասվում է, որ Տելեփոսը մեծացել է Կորիֆա հովիվների մոտ, ծնողներին փնտրելու համար մեկնում է Դելփի, դելփյան պատգամախոսի մոտ՝ իմանալու որտեղ է նրա մայրը։ Մեկնում է մոր մոտ Միզիյա, այնտեղ նրան որդեգրում է Տեվֆրանտը, և նա դառնում է նրա իրավահաջորդը։
Տեվֆրանտի մահից հետո ժառանգել է կայսերական իշխանությունը և ամուսնացել է նրա դստեր Արգիոպեի հետ։ Իսկ ավելի ուշ Պրիամոսի քրոջ Աստիոխոսի հետ (կամ ամուսնացած է եղել Պրիամոսի դստեր Լաոդիկայի հետ)։ Ըստ պատմության, սիրահարված է եղել մարգարեուհի Կասսանդրային, բայց նա արհամարհում էր նրան, և անգամ ստիպել է նրան սիրահետել իր քրոջը՝ Լաոդիկային։ Նրա որդին է Եվրիպիլոսը և դուստրը՝ Ռոմի, ով ողջունել է Էնիասին ապագա Հռոմի վայրում, և դարձել է նրա որդու՝ Ասկանիայի կինը։
Ոդիսականում Տելեփոսը հիշատակվում է, որպես Ասիական թագավոր (Իլիականում նա չի հիշատակվում)։
Ըստ ողբերգության, Պարֆենոպեի հետ միասին հաղթել է Իդասին, ով փորձել է տիրել Տեվֆրանտի կասրությանը։ Մասնակցել է Տրոյայի խաղերին Պարիսի դեմ։


== Տրոյական պատերազմ ==
Երբ սկսվեց Տրոյական պատերազմը, հույները մեկնել են Տրոյա, սակայն կորցրել են ճանապարհը և հայտնվել են Տելեփոսի կայսրությունում։ Տելեփոսը հարձակվել է Միզիյան հարթավայրը թալանած հույների վրա։ Սպանում է Տերսանդրին, որը վիրավորված էր Աքիլեսի կողմից։ Կաիկայի հարթավայրում Աքիլեսի հետ մենամարտի մասին վկայում են շատ հեղինակներ։
Ըստ Պինդարոսի, Դիոնիսոսի զայրութի պատճառով՝ փաթատվել է խաղողի որթատունկին, և վիրավորվել է Աքիլեսի կողմից՝ Խիրոնի նիզակով։
Բայց ավելի ուշ վերակենդանացվել է Աքիլեսի կողմից, և ցույց է տվել հույներին Տրոյա տանող ծովային ճանապարհը։


== Պաշտանմունքում, Գրականությունում, Արվեստում ==
Տելեփոսը համարվում էր ազգային հերոս, և նախահայրը միզիյական բնակիչների, Պերգամոն քաղաքի և նրաԱտտալյան արքաների։ Ավելի ուշ Պերգամոնի բնակիչները իրենց անվանել են արկադյանամի, և Տելեփոսի հետ տեղափոխվել են Ասիա։ Տելեփոսի մասին առասպելը կհանդիպենք նաև Իտալիայում, հիմնականում Կամպանիա տարածաշրջանում։
Տելեփոսի մասին առասպելնները հիմնականում օգտագործվել են հին բանաստեղծների կողմից (Էսքիլես, Սոփոկլես, Եվրիպիդես և այլն) և հանդիսանում է բարեհաճո թեմա նկարիչների համար։
Քանդակագործների խուբ - եղնիկը կերակրում է Տելեփոսին կաթով։


== Ծանոթագրություններ ==
Ալմալը (Աշխարօվայի գավառ)

Ալմալը, գյուղ Արևմտյան Հայաստանում, Սեբաստիայի վիլայեթի Աշխարօվայի գավառում։


== Բնակչություն ==
XX դարասկզբին ուներ 40 տուն՝ 200 բնակչով։


== Տնտեսություն ==
Բնակչության հիմնական զբաղմունքը հողագործությունն ու շերամապահությունն էր։


== Պատմամշակութային կառույցներ ==
Ալմալըն ուներ Ս. Կարապետ անունով եկեղեցի, որին կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ֆրանցիսկո Այալա (փիլիսոփա)

Ֆրանցիսկո Խոսե Այալա (իսպ.՝ Francisco José Ayala Pereda, մարտի 12, 1934(1934-03-12), Մադրիդ, Իսպանիա - մարտի 5, 2023(2023-03-05), Կալիֆոռնիա, ԱՄՆ), իսպանական ծագմամբ ամերիկացի կենսաբան և փիլիսոփա։


== Կենսագրություն ==
Սալամանկայի համալսարանի շրջանավարտ Այալան նախկին Դոմինիկյան քահանա է, ձեռնադրվել է 1960 թվականին։ Բայց հաջորդ մի քանի տարիների ընթացքում ծառայությունը թողել է։ 1961 թվականին Իսպանիայից տեղափոխվել է ԱՄՆ։ Այնտեղ Կոլումբիայի համալսարանում սովորել Է Թեոդոսիա Դոբժանսկու ղեկավարությամբ և 1964 թվականին ստացել է փիլիսոփայության դոկտորի աստիճան։
1995 թվականին նա գլխավորել է Գիտության զարգացման աջակցության ամերիկյան ասոցիացիան։
Այժմ Ֆրանցիսկո Այալան աշխատում է Իրվայնի Կալիֆորնիայի համալսարանում՝ լինելով կենսաբանության, էկոլոգիայի և էվոլյուցիոն կենսաբանության (School of Biological Sciences), փիլիսոփայության պրոֆեսոր (School of Humanities), գիտության տրամաբանության և փիլիսոփայության պրոֆեսոր (School of Social Sciences)։


== Հետազոտական և հասարակական գործունեություն ==
Առաջին հերթին Այալան հայտնի է պոպուլյացիոն և էվոլյուցիոն գենետիկայի ոլորտներում իր աշխատանքներով։ Նա առաջիններից մեկն էր, ով կիրառել է մոլեկուլային կենսաբանության տեխնիկան՝ ուսումնասիրելու էվոլյուցիոն գործընթացները։ Նաև նրա «հետազոտությունները բացել են նոր մոտեցումներ այն հիվանդությունների բուժման համար, որոնք ազդում են ամբողջ աշխարհում միլիոնավոր մարդկանց վրա», ներառյալ Շագասի հիվանդությունը։
Այալան հրապարակավ քննադատում Է ԱՄՆ իշխանություններին սաղմնային ցողունային բջիջների հետազոտությունների դաշնային ֆինանսավորման սահմանափակման համար։ Նա «Սահմանադրության պաշտպանության արշավի» դիտորդական խորհրդի անդամ է (անգլ.՝ Campaign to Defend the Constitution), որը լոբբինգ է անում Կոնգրեսի համար՝ վերացնել այդ ուսումնասիրությունների ֆինանսավորման սահմանափակումները։ Այալան նաև գիտական կրեացիոնիզմի և խելամիտ մտահղացման հայեցակարգի հայտնի քննադատ է։ Նա կարծում է, որ դրանք ոչ միայն կեղծ գիտական են, այլև սխալ են աստվածաբանական տեսանկյունից։ Նա պնդում է, որ էվոլյուցիայի տեսությունը լուծում է չարի խնդիրը՝ այդպիսով լինելով մի տեսակ թեոդիցիա։ Ֆրանցիսկո Այալան սովորաբար չի քննարկում իր սեփական կրոնական հայացքները։


== Մրցանակներ և գիտական ճանաչում ==
1977 թվականին ստացել է Գուգենհայմի կրթաթոշակ։ 2001 թվականին Այալան պարգևատրվել է ԱՄՆ ազգային գիտական մեդալով։ 2010 թվականին նա ստացել է Թեմփլթոնի մրցանակ։ Ֆրանցիսկո Այալան նաև բազմաթիվ այլ գիտական մրցանակների դափնեկիր է։
Ֆրանցիսկո Այալան ԱՄՆ գիտությունների ազգային ակադեմիայի (1980) անդամ է, Ամերիկյան արվեստի և գիտությունների ակադեմիայի, Ամերիկյան փիլիսոփայական ընկերության անդամ։ Բազմաթիվ գիտությունների ազգային ակադեմիաների, այդ թվում՝ Ռուսաստանի գիտությունների ակադեմիայի (1994 թվական), Դեի Լինչեի ազգային ակադեմիայի, Մեքսիկայի գիտությունների ակադեմիայի, Սերբիայի գիտությունների և արվեստի ակադեմիայի օտարերկրյա անդամ է։ Այալան ունի մի քանի խոշոր համալսարանների պատվավոր աստիճաններ։


== Ծանոթագրություններ ==
Մարկ Գասոլ

Մարկ Գասոլ Սայես (իսպ.՝ Marc Gasol Sáez, հունվարի 29, 1985(1985-01-29), Բարսելոնա, Իսպանիա), իսպանացի պրոֆեսիոնալ բասկետբոլիստ, կենտրոնական։ Հանդես է գալիս Բասկետբոլի ազգային ասոցիացիայի (NBA) «Լոս Անջելես Լեյքերս» բասկետբոլային ակումբում։ Ընտրվել է 2007 թվականի NBA դրաֆթում` «Լոս Անջելես Լեյքերսի» կողմից։ Պաու Գասոլի կրտսեր եղբայրն է։
Մասնագիտական կարիերան Գասոլն սկսել է կատալոնական «Բարսելոնայում», որտեղ անցկացրել է 2 տարի՝ (2004-2006)։ Այնուհետև 2006-2008 թվականներին հանդես է եկել «Սանտ Ժոզեֆ» ակումբում։ 2007 թվականի NBA դրաֆթի 2-րդ ռաունդի 48-րդ ընտրության իրավունքով ընտրվել է «Լեյքերսի» կողմից, որը նրա դրաֆթային իրավունքները 2008 թվականի փետրվարին վաճառում է «Մեմֆիսին», որպեսզի ձեռք բերի նրա ավագ եղբայր Պաուին։ Գասոլը «Մեմֆիսի» կազմում է մնում մինչև 2019 թվականը, փոխանակման արդյունքում տեղ գտնելով «Տորոնտո Ռեպտորսում»։
«Ռեպտորսի» կազմում 2019 թվականին ճանաչվել է NBA-ի չեմպիոն։
Հանդես է գալիս նաև Իսպանիայի բասկետբոլի ազգային հավաքականում, որի կազմում դարձել է արծաթե մեդալակիր 2008 և 2012 թվականների օլիմպիական խաղերում և 2009 թվականի Եվրոպայի առաջնությունում։


== Արտաքին հղումներ ==
Էջը NBA.com կայքում(անգլ.)
Կոլոնյո Մոնցեզե

Կոլոնյո Մոնցեզե (իտալերեն՝ Cologno Monzese, լոմբ.՝ Cològn), քաղաք Իտալիայում, Լոմբարդիա մարզի Միլան գավառում։
Բնակչությունը 48 365 մարդ է։ Բնակչության միջին խտությունը՝ 5.590 մարդ/կմ²։ Զբաղեցնում է 8, 46 կմ² տարածք։ Փոստային ինդեքս՝ 20093։ Հեռախոսային կոդը՝ 02։


== Արտաքին հղումներ ==
Բնակավայրի պաշտոնական կայք(իտալ.)


== Ծանոթագրություններ ==
Դիֆրոս

Դիֆրոս (հունարեն՝ Δίφρος), հին հույների և հռոմեացիների կողմից գործածված թեթև աթոռակ՝ առանց թիկնակի, չորս ձևավոր ոտքերով։ Հռոմեացիներն այն անվանել են sella: Հեշտությամբ այն կարելի էր տեղից տեղ տանել և առօրյայում լայնորեն գործածվող առարկա էր։ Պարթենոն տաճարի ֆրիզի քանդակներում աստվածները նստած են հենց դիֆրոսների վրա։ Այդպիսի աթոռակներ էին օգտագործում նաև կանայք իրենց տներում։
Աթոռակների ոտքերը տեղադրվում էին ուղղահայաց կամ խաչաձև։ Վերջինիս դեպքում աթոռակը կարող էր լինել ծալովի։ Ծալովի աթոռակը կոչվում էր δίφρος ὀκλαδίας՝ դիֆրոս օկլադիս։ Նստատեղը պատրաստվում էր խաչաձևվող գոտիներից։
Ծալովի աթոռակի կառուցվածքը հույները փոխ էին առել հին եգիպտացիներից։ Տարբերությունն այն էր, որ վերջիններս ծալովի աթոռակի ոտքերը սովորաբար փայտե ուղղահայաց ձողերից էին պատրաստում, իսկ հին հույները դրանց գազանների թաթերի ձև էին տալիս։
Դիֆրոս էին կոչվում նաև մարտակառքերի թամբաձև զույգ կանգնակները, որոնցից մեկի վրա կանգնում էր մարտակառքը վարողը՝ ἡνίοχος-ը (հենիոկոսը), իսկ մյուսին՝  ռազմիկը παραιβάτης-ը (պարաիբատեսը)։
Դիֆրոս կոչվող այս առարկաները ընդամենը մի փոքրիկ մասն էին կազմում հնագույն այն կահ-կարասու, որ վկայված է այդ ժամանակաշրջանի տեքստերում ու պատկերներում։


== Գրականություն ==
Мебель для сидения // Ф. Ф. Велишский. Быт греков и римлян. Милиткий и Новак, Прага, 1878. С. 167.


== Ծանոթագրություններ ==


== Աղբյուրներ ==
A Handbook of Greek Art [1] by Gisela M. A. Richter
Hesperia [2] by American School of Classical Studies at Athens
Diphros (furniture)[3] Encyclopædia Britannica
Furniture of Ancient Greece [4] by A. Whitham
Daidalos and the Origins of Greek Art [5] by Sarah P. Morris
Diphros in Google Images
Հայկ Ունջյան

Հայկ Բերտրան Ունջյան (անգլ.՝ Haig Bertrand Oundjian, մայիսի 16, 1949(1949-05-16), Փըռլի, Քրոյդոն, Մեծ Լոնդոն, Անգլիա, Միացյալ Թագավորություն), հայկական ծագմամբ բրիտանացի գեղասահորդ, տղամարդկանց մենասահքում Եվրոպայի 1971 թվականի առաջնության բրոնզե մեդալակիր, Մեծ Բրիտանիայի եռակի չեմպիոն (1969, 1970, 1972)։


== Կենսագրություն ==
Ծնվել է խառը ընտանիքում. մայրը Շոտլանդիայից էր, հայրը` հայ ներգաղթյալ։ Կրտսեր եղբայրը` Պիտեր Ունջյանը, անվանի դիրիժոր է Տորոնտոյում։


=== Սիրողական կարիերա ===
Հայկ Ունջյանը Մեծ Բրիտանիայի եռակի չեմպիոն է (1969, 1970 և 1972 թվականներ)։ 1971 թվականին նա զիջել է իր հայտնի հայրենակից Ջոն Քարիին։
1968-1972 թվականներին նա մասնակցել է ինը միջազգային խոշոր մրցաշարի.

Եվրոպայի չորս առաջնության (6-րդ տեղ 1969 թվականին Գարմիշ Պարտենկիրխենում, 6-րդ տեղ 1970 թվականին Լենինգրադում, բրոնզե մեդալ 1971 թվականին Ցյուրիխում` զիջելով Չեխոսլովակիայի ներկայացուցիչ Օնդրեյ Նեպելային և խորհրդային մարզիկ Սերգեյ Չետվերտուխինին, 4-րդ տեղ 1972 թվականին Գյոթեբորգում)
աշխարհի երեք առաջնության (լքել է մրցաշարը 1969 թվականին Կոլորադո Սպրինգսում, 9-րդ տեղ 1970 թվականին Լյուբլյանայում և 6-րդ տեղ 1971 թվականին  Լիոնում, որը նրա լավագույն վարկանիշն է աշխարհում
երկու ձմեռային օլիմպիադայի (17-րդ տեղ 1968 թվականին Գրենոբլում և 7-րդ տեղ 1972 թվականին Սապորոյում)Սիրողական գեղասահքից Ունջյանը հեռացել է 1972 թվականին, Կալգարիում կայացած աշխարհի առաջնությունից հետո։


=== Մասնագիտական կարիերա ===
Հայկ Ունջյանը Կանադայում եղել է գորգային ծածկույթների վաճառքով զբաղվող ընկերության տնօրեն և մերչանդայզինգի Corporate Couture ընկերության վաճառքի գծով գործընկեր։
Նա շարունակել է ակտիվորեն մասնակցել Անգլիայի մարզական կյանքին։ Նա եղել է, օրինակ, Ուոթֆորդ ֆուտբոլային ակումբի տնօրենը։
2005 թվականին տված հարցազրույցում Ունջյանը հիշում է բարձր մակարդակով սպորտով զբաղվելու ժամանակները. «Ես մարզվում էի դպրոցի դասերից առաջ, քանի որ երեկոյան բոլոր սահադաշտերը զբաղված էին։ 1968 թվականի Օլիմպիական խաղերի ժամանակ, երբ պատրաստում էի իմ A մակարդակի (A Level) ծրագիրը, ես կարող էի մարզվել միայն շաբաթ օրը ժամը 11-ից մինչև գիշերվա ժամը 1-ը։ Դա ինձ ինքնակարգապահության վարժեցրեց»։
«Սպորտն ինձ տվեց ինքնակարգապահություն, շարժառիթ, հարգանք մրցակիցների նկատմամբ և սովորեցրեց պայքարել անհաջողությունների դեմ»։
2008 թվականից Ունջյանը Maurer Carpets France-ի Էրշտայնում հիմնված SCI H2H ընկերության բաժնետեր է։ Երբ այդ ընկերությունը սնանկացել է, այն ձեռք է բերել SDE ընկերությունը։


== Արդյունքներ ==


== Ծանոթագրություններ ==


== Արտաքին հղումներ ==
Notice dans une base relative au sport: Sports Reference Archived 2016-12-03 at the Wayback Machine.
Figure Skating - Haig Oundjian - Results
Companies House. Haig Bertrand OUNDJIAN
Կլեմենս Ֆրից

Կլեմենս Ֆրից (գերմ.` Clemens Fritz, դեկտեմբերի 7, 1980(1980-12-07), Էրֆուրտ, Արևելյան Գերմանիա), գերմանացի ֆուտբոլիստ, եզրային պաշտպան։ Նա իր կարիերայի մեծ մասը անցկացրել է գերմանական «Վերդեր»-ում, որի կազմում հանդես է եկել 11 տարի։
Կլեմենսը իր կարիերան սկսել է գերմանական «Ռոտ-Վայս»-ի և «Կարլսրուե»-ի կազմերում։ 2003 թվականին գերմանացի ֆուտբոլիստը միացել է «Բայեր 04»-ին, որի կազմում անցկացրել է 3 մրցաշրջան։ 2006 թվականին Կլեմենսը տեղափոխվել է «Վերդեր Բրեմեն», որի կազմում մասնակցել է ավելի քան 300 հանդիպման։
Իր 2-ամյա միջազգային կարիերան Կլեմենսը սկսել է 2006 թվականին Գերմանիայի ազգային հավաքականի կազմում։ Հավաքականի կազմում նա մասնակցել է 22 հանդիպման և դարձել է 2 գոլի հեղինակ։ Կլեմենսը հավաքականի կազմում դարձել է Եվրոպայի առաջնության փոխչեմպիոն։
2016-17 մրցաշրջանի ավարտից հետո Ֆրից Կլեմենսը հայտարարել է կարիերան ավարտելու մասին։


== Ակումբային կարիերա ==


=== «Ռոտ-Վայս» ===
Կլեմենս Ֆրիցը իր կարիերան սկսել է «Ռոտ-Վայս»-ի ակադեմիայում։ Թիմի հիմնական կազմում հանդես է եկել 1999-2001 թվականների ընթացքում։


=== «Կարլսրուե» և «Բայեր 04» ===
2001 թվականի ամռանը ֆուտբոլիստը միացել է II Բունդեսլիգայում հանդես եկող «Կարլսրուե»-ին։ Թիմի կազմում անցկացրել է 2 մրցաշարջան, որոնց ընթացքում մասնակցել է 61 հանդիպման և դարձել է 7 գոլի հեղինակ։
2003 թվականին Կլեսմենը տեղափոխվել է Բունդեսլիգան ներկայացնող «Բայեր 04»։ Մրցաշրջանի կեսը ֆուտբոլիստը անցկացրել է թիմի երիտասարդական կազմում։ Իր առաջին մրցաշրջանի ընթացքում թիմի հիմնական կազմում Ֆրիցը մասնակցել է 14 հանդիպման։


=== «Վերդեր Բրեմեն» ===
2006 թվականին Կլեմենս Ֆրիցը ազատ գործակալի կարգավիճակով տեղափոխվել է «Վերդեր Բրեմեն»։ Նա թիմի հետ կնքել է 3 տարվա պայմանագիր։
Թիմի կազմում անցկացրել է 11 մրցաշրջան, մասնակցել է 288 հանդիպման։ 2017 թվականի մայիսի 8-ին Ֆրիցը հայտարարել է կարիերան ավարտելու մասին.։


== Միջազգային կարիերա ==
Գերմանիայի ազգային հավաքականի կազմում Կլեմենսը իր դեբյուտը նշել է 2006 թվականի հոկտեմբերի 7-ին` Վրաստանի հավաքականի դեմ խաղում։
2007 թվականի հունիսի 2-ին Ֆրիցը խփել է իր առաջին միջազգային գոլը Սան Մարինոյի հավաքականի դեմ խաղում։ Հանդիպումն ավարտվել է 6-0 հաշվով։
Ֆրիցը Գերմանիայի հավաքականի կազմում 2008 թվականին մասնակցել է Եվրոպայի առաջնությանը և դարձել է արծաթե մեդալակիր։


== Վիճակագրություն ==


=== Միջազգային ===


=== Միջազգային գոլեր ===


== Ձեռքբերումներ ==


=== Ակումբային ===
Բունդեսլիգայի փոխչեմպիոն - 2007/08
Գերմանիայի լիգայի գավաթակիր - 2006
Գերմանիայի գավաթակիր - 2008/09


=== Միջազգային ===
Եվրոպայի առաջնության արծաթե մեդալակիր - 2008


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրութունը National Football Teams կայքում(անգլ.)
Միհրան Հակոբյան (պատգամավոր)

Անվան այլ կիրառումների համար տե՛ս՝ Միհրան Հակոբյան (այլ կիրառումներ)Միհրան Տարոնի Հակոբյան (հունիսի 15, 1984(1984-06-15), Երևան, Հայկական ԽՍՀ, ԽՍՀՄ), հայ պատմաբան, քաղաքական գործիչ, ՀՀ ԱԺ 6-րդ գումարման պատգամավոր (անկուսակցական , «ՀՀԿ» խմբակցություն)։ Պատմական գիտությունների թեկնածու։


== Կենսագրություն ==
Ծնվել է 1984 թվականի հուլիսի 15-ին Երևանում, Հայկական ԽՍՀ։
2011 թվականից Հայաստանի Հանրապետական կուսակցության խորհրդի անդամ է։


=== Կրթություն ===
2004 թվականին ավարտել է ԵՊՀ միջազգային հարաբերությունների ֆակուլտետի բակալավրիատը։
2006 թվականին ավարտել է ԵՊՀ միջազգային հարաբերությունների ֆակուլտետի մագիստրատուրան։
2009 թվականին ավարտել է ԵՊՀ միջազգային հարաբերությունների ֆակուլտետի ասպիրանտուրան։ Պատմական գիտությունների թեկնածու։
2007-2008 թվականներին մասնակցել է ԵԽ քաղաքական հետազոտությունների երևանյան դպրոցի դասընթացներին։


=== Աշխատանքային գործունեություն ===
2003-2005 թվականներին եղել է «Երկիր» և «168 ժամ» թերթերի թղթակից։
2006-2012 թվականներին աշխատել է ԵՊՀ ուսանողների հետ տարվող աշխատանքների բաժնի վարիչ։
2011-2014 թվականներին եղել է ՀՀ վարչապետի օգնական։
2014-2015 թվականներին աշխատել է «Արմենիա» հեռուստաընկերությունում՝ «Ժամը» լրատվականի պրոդյուսեր։
2015-2017 թվականներին աշխատել է «Արարատ» հեռուստաընկերությունում որպես լրատվական-քաղաքական ծրագրերի տնօրեն։
2008 թվականից դասավանդում է ԵՊՀ միջազգային հարաբերությունների և արևելագիտության ֆակուլտետներում։
2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՀԿ համապետական ընտրական ցուցակով։ ՀՀ ԱԺ 6-րդ գումարման Եվրոպական ինտեգրման հարցերի մշտական հանձնաժողովի անդամ է։
2019 թ․ դուրս է եկել ՀՀԿ-ից ու քաղաքականությունից, դադարել է լինել պատգամավոր, հիմնադրել է «Քառյակ մեդիան»։


=== Հասարակական գործունեություն ===
2004 թվականին ընտրվել է ԵՊՀ ուսանողական խորհրդի նախագահ։ 2009-2012 թվականներին եղել է «ԵՊՀ շրջանավարտների միավորում» հասարակական կազմակերպության նախագահի խորհրդական։ 


== Ընտանիք ==
Ամուսնացած է։


== Պարգևներ ==
Ստացել է հետևյալ պարգևները.

ԵՊՀ ոսկե մեդալ (2009)
ՀՀ վարչապետի հուշամեդալ (2014)


== Ծանոթագրություններ ==
Իմենդյաշևո

Իմենդյաշևո (ռուս.՝ Имендяшево, բաշկիրերեն՝ Имәндәш), գյուղ Ռուսաստանի, Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 434 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլաևկա (գյուղ, Բարվենկովոյի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Նիկոլաևկա գյուղում բնակվում էր 48 մարդ։ Բնակավայրը զբաղեցնում է 0,29 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
824

824 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 824 թվականն է, 
IX դարի 24-րդ տարին։


== Դեպքեր ==


== Ծնունդներ ==


== Մահեր ==
Վոյժանովկա

Վոյժանովկա  (ռուս.՝ Войжановка), գետ Ռուսաստանում, հոսում է Կուզնեչիխա շրջանում։ Գետաբերանը տեղակայված է Ալեի գետի աջ ափին՝ 11 կմ հեռավորության վրա։ Գետի երկարությունը՝ 4,5 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 03020300512103000039950


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զուբովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԶուբովոԶուբովո (ռուս.՝ Зубово), գյուղ Ռուսաստանի, Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հուլիսի 12

Հուլիսի 12, տարվա 193-րդ (նահանջ տարիներին՝ 194-րդ) օրն է։

Տարվա ավարտին մնում է 172 օր։


== Դեպքեր ==
1543 - Հենրի VIII-ն ամուսնանում է վեցերորդ և վերջին անգամ՝ Եկատերինա Պարրի Catherine Parr հետ
1776 - Ջեյմս Կուկն սկսում իր երրորդ ճանապարհորդությունը
1920՝ Սովետական Ռուսաստանը Վիլնյուսը ճանաչում է որպես Լիտվայի մաս
1962 - The Rolling Stones խմբի առաջին համերգը
1979 - Կիրիբատի կղզի երկիրն անկախություն է ձեռք բերում Միացյալ Թագավորությունից
1988 - Լեռնային Ղարաբաղի մարզային խորհուրդը հայտարարում է Ադրբեջանի կազմից դուրս գալու մասին
1998 - Ֆրանսիայի ֆուտբոլի ազգային հավաքականն առաջին անգամ դառնում է աշխարհի չեմպիոն
2006 - Սան Տոմե և Պրինսիպին անկախանում է Պորտուգալիայից
2020- Հայ-ադրբեջանական ընդհարումներ (հուլիս, 2020)


== Ծնունդներ ==

մ.թ.ա. 100 - Հուլիոս Կեսար, Հին Հռոմի ականավոր քաղաքական գործիչ (մահ. մ.թ.ա. 44)
1817 - Հենրի Դեյվիդ Թորո Henry David Thoreau ամերիկացի գրող և փիլիսոփա
1851 - Խուան Գուալբերտո Գոնսալես 1890-94 թթ. Պարագվայի նախագահ
1884 - Մոդիլիանի, իտալացի հանրահայտ գեղանկարիչ և քանդակագործ, էքսպրեսիոնիզմի ներկայացուցիչ (մ. 1920)
1904 - Պաբլո Ներուդա Pablo Neruda չիլիցի գրող, Գրականության Նոբելյան մրցանակակիր
1936 - Կարլեն Աբրահամյան, հայ արձակագիր
1958 - Վալերի Կիպելով Валерий Кипелов ռուս ռոք-երաժիշտ
1950 - Սարգիս Անուշավանի Նաջարյան (հուլիսի 12,  Երևան, Հայկական ԽՍՀ, ԽՍՀՄ), հայ հաղորդավար, դերասան, թարգմանիչ, ասմունքող։ ՀՀ վաստակավոր լրագրող (2005)։
1974 - Շարոն դեն Ադել Sharon den Adel հոլանդացի երգչուհի
1977 - Բրոք Լեզնար Brock Lesnar ամերիկացի մարտարվեստների վարպետ
1978 - Միշել Ռոդրիգես Michelle Rodriguez ամերիկացի դերասանուհի
1985 - Ջանլուկա Կուրչի Gianluca Curci իտալացի ֆուտբոլիստ
1989 - Ֆիբի Թոնքին, ավստրալիացի դերասանուհի
1991 - Խամես Ռոդրիգես,կոլումբիացի ֆուտբոլիստ, կիսապաշտպան


== Մահեր ==

1536 - Էրազմ Ռոտերդամցի, հոլանդացի ականավոր հումանիստ գրող (ծ. 1466)
1938 - Ֆրեդերիկ Մակլեր ֆրանսիացի գիտնական, հայագետ
1955 - Նորայր Դաբաղյան, հայ գրականագետ, (ծ. 1904)
1969 - Նաիրի Զարյան, գրող
1974 - Երվանդ Տեր-Մինասյան, լեզվաբան
2007 - Սարգիս Մուրադյան, նկարիչ


== Տոներ ==
Անկախության օր՝
Կիրիբատի
Սան Տոմե և Պրինսիպի
Ավստրալիա՝ Աբորիգենների օր


== Ծանոթագրություններ ==
Աստերոիդների ցանկ (217201-217300)

Աստերոիդների ցանկ (217101-217200)  • Աստերոիդների ցանկ  • Աստերոիդների ցանկ (217301-217400)
 Աստերոիդների ցանկ (217101-217200)  • Աստերոիդների ցանկ  • Աստերոիդների ցանկ (217301-217400)
Ռոգոզիխա (գետ)

Ռոգոզիխա (ռուս.՝ Рогозиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կասմալա գետի ձախ ափով՝ 50 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200001625
Հիդրոլոգիական ուսումնասիրությունների կոդը - 115200162
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ցինհայ

Ցինհայ, նահանգ Չինաստանի հյուսիս-արևմուտքում։ Տարածությունը 720 հազար կմ2 է, բնակչությունը՝ ▼5 923 957 մարդ (2020)։ Վարչական կենտրոնը՝ Սինին։ Ռելիեֆում գերակշռում են լեռներն ու սարահարթերը։ Ցայդամի իջվածքը հյուսիսից սահմանափակված է Նանշանի և Ալթընտաղի, հարավից՝ Կունլունի լեռներով։ Կլիման խիստ ցամաքային է, խստաշունչ ձմեռով և զով ամառով։ Տարեկան տեղումները 300-500 մմ են։ Ցինհայում են Յանցզի, Հուանհե, Մեկոնգ գետերի վերին հոսանքները։ Շատ կան լճեր (ամենախոշորը՝ Կուկունոր)։ Տարածված են լեռնային տափաստանները և կիսաանապատները։ Ցինհայը Չինաստանի տնտեսապես թույլ յուրացված ագրարային նահանգներից է։


== Ծանոթագրություններ ==
(7402) 1987 YH

(7402) 1987 YH, աստերոիդ աստերոիդների հիմնական գոտում։ Հայտնաբերվել է 1987 թվականի դեկտեմբերի 25-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,782299 ա. մ., առավելագույնը մոտենում է 2,2233 ա. մ. հեռավորության վրա և հեռանում 3,3413 ա. մ.։ Արեգակի շուրջ մեկ ամբողջական պտույտ է կատարում 1695,13 երկրային օրվա ընթացքում, իր ուղեծրով շարժվելով միջինում 0,212373 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7402) 1987 YH աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոտֆրիդ Ավգուստ Բյուրգեր

Գոտֆրիդ Ավգուստ Բյուրգեր (գերմ.՝ Gottfried August Bürger, դեկտեմբերի 31, 1747(1747-12-31)[…], Մոլմերսվերդե, Mansfeld, Գերմանիա - հունիսի 8, 1794(1794-06-08)[…], Գյոթինգեն, Բրաունշվայգ-Լյունեբուրգ), գերմանացի բանաստեղծ, «Գրոհ և փոթորկի» շարժման ներկայացուցիչներից։ Գերմանական գրականության բալլադի նոր ժանրի հիմնադիրն է («Լենորա» (1773), «Թաուբենհայմցի քահանայի աղջիկը» (1781))։ Ավատատիրական հասարակարգի դեմ իր բացասական վերաբերմունքն արտահայտել է «Գյուղացին՝ իր պայծառափայլ բռնակալին» (1773) բանաստեղծությունում։ Բյուրգերին համաշխարհային ճանաչում է բերել բարոն Մյունհաուզենի մասին սատիրական ստեղծագործությունը (1786)։ Սատարել է Ֆրանսիական հեղափոխությունը։ «Ում համար, բարի գերմանացի ժողովուրդ․․․» (1793) ստեղծագործության մեջ քննադատել է եվրոպական տերությունների միապետներին։


== Ստեղծագործություններ ==
«Լենորա»- 1773
«Գյուղացին՝ իր պայծառափայլ բռնակալին»-1773
«Թաուբենհայմցի քահանայի աղջիկը»- 1781
«Բարոն Մյունհաուզենի Ճանապարհորդությունը»-1786
«Ում համար, բարի գերմանացի ժողովուրդ․․․»-1793


== Պատկերասրահ ==

		
		
		
		


== Ծանոթագրություններ ==
Բիվեր

Բիվեր (անգլ.՝ Beaver Island, իսպ.՝ Isla San Rafael), կղզի Ֆոլկլենդյան կղզեխմբում։ Բիվերը գտնվում է Ատլանտյան օվկիանոսի հարավային շրջանում։
Արևմուտքից սահմանակից է Ուեդդելի կղզուն, իսկ հարավից՝ Նյու Այլենդին (անգլ.՝ New Island, իսպ.՝ Isla de Goicoechea)։ Զբաղեցնում է 48,56 կմ² մակերես։ Կղզու ամենաբարձր կետը համարվում է 234 մ-ը։
Այստեղ հանդիպող կենդանատեսակներից են Պապուական պինգվինը (լատ.՝ Pygoscelis papua), Հարավամերիկյան գորշ աղվեսը, Lama guanicoe, Caracara plancus, ծովային բազմաթիվ թռչուններ։
Կղզին անվանակոչվել է ի պատիվ «Beaver» կետորսանավի, որը եղել է առաջին կետորսական նավը։


== Ծանոթագրություններ ==
Տեշոնկի

Տեշոնկի (ռուս.՝ Тешонки), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլաշանովկա

Վլաշանովկա (ուկրաիներեն՝ Влашанівка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Վլաշանովկա գյուղում բնակվում էր 296 մարդ։ Բնակավայրը զբաղեցնում է 0,948 կմ² տարածք։ Բնակչության խտությունը կազմում էր 312,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուիլյամ Դիքսոն

Ուիլյամ Դիքսոն (անգլ.՝ William Kennedy Dickson, օգոստոսի 3, 1860(1860-08-03), Le Minihic-sur-Rance, Իլ և Վիլեն, Ֆրանսիա - սեպտեմբերի 28, 1935(1935-09-28), Թուիքենհամ, Մեծ Լոնդոն, Անգլիա, Միացյալ Թագավորություն), շոտլանդական ծագմամբ ամերիկացի գյուտարար, որը Թոմաս Էդիսոնի հետ համատեղ ստեղծել է առաջին կինեմատոգրաֆիական տեխնոլոգիաներից մեկը։


== Կենսագրություն ==
Ուիլյամ Դիքսոնը ծնվել է 1860 թվականի օգոստոսի 3-ին Ֆրանսիայի Բրետան երկրամասի Լե Մինիիկ սյուր Ռանս համայնքում՝ Անգլիայից գաղթածների ընտանիքում։ Մայրը Էլիզաբեթ Քենեդի Լոուրին է։ Հայրը՝ Ջեյմս Վայթ Դիքսոնը՝ շոտլանդացի նկարիչ է, աստղագետ և լեզվաբան։
Հոր մահից հետո Դիքսոնների ընտանիքը որոշում է կայացրել տեղափոխվել Մեծ Բրիտանիա։
Դիքսոնը զբաղվել է գիտությամբ և մեխանիկայով՝ հույս ունենալով աշխատել ամերիկացի հայտնի գյուտարար Թոմաս Էդիսոնի լաբորատորիայում։ Երբ ընտանիքը տեղափոխվել է ԱՄՆ, Ուիլյամ Դիքսոնը ցանկալի աշխատանք է ստացել Էդիսոնի ընկերությունում։ 1887 թվականից ղեկավարել է Վեստ-Օրանժ քաղաքի «կենդանի լուսանկարների» լաբորատորիան։ 1889-1892 թվականներին Էդիսոնի հետ սահմանել է ժամանակակից ֆիլմի պերֆորացիայի ստանդարտը։
Զբաղվել է ձայնագրի մշակմամբ, բայց նաև հետաքրքրվել է «շարժվող նկարներով»։ Նրա որոշ գաղափարներ իրականացվել են, օրինակ, 35 մմ ստանդարտը կինոժապավենի համար, էմուլսիայի բաղադրությունը ժապավենի համար և այլն։ Հայտնի է նաև որպես մուտոսկոպի գյուտարար (սարք, որը հիշեցնում է թմբուկ, որի ներսում տեղադրված էր լուսանկարներով սկավառակը՝ սկավառակի պտույտի ժամանակ լուսանկարները «կենդանացելու» համար)։ 1893 թվականին Դիքսոնը լրամշակել է իր գյուտը և հեռացել  Էդիսոնից՝ սեփական գործը սկսելու համար։ «Մուտոսկոպ և Բայոգրաֆ» ֆիլմերի արտադրության ընկերության հիմնադիրներից մեկն է։ 1899-1900 թվականներին Տրանսվալայում նկարահանել է անգլո-բուրական պատերազմի փաստագրական տեսարաններ։
Մահացել է 1935 թվականի սեպտեմբերի 28-ին Մեծ Բրիտանիայում 75 տարեկան հասակում։


== Ֆիլմեր ==
The Boxing Cats (Prof. Welton’s)
Դիքսոնի ողջույնը


== Ծանոթագրություններ ==
Ստորոժևոե Պերվոե (գյուղ, Օստրոգոժսկի շրջան)

Ստորոժևոե Պերվոե (ռուս.՝ Сторожевое Первое), գյուղ Ռուսաստանի Վորոնեժի մարզի Օստրոգոժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հռիփսիմե Սրապյան

Հռիփսիմե Կարապետի Սրապյան (դեկտեմբերի 28, 1928(1928-12-28), Բուրգաս, Բուլղարիա - ապրիլի 10, 2013(2013-04-10), Երևան, Հայաստան), հայ մանկավարժ, լեզվաբան, իտալերենի մասնագետ։ Պրոֆեսոր։
ՀԽՍՀ վաստակավոր արտիստ Մամիկոն Մանուկյանի կինը։


== Կենսագրություն ==
Հռիփսիմե Սրապյանը ծնվել է 1928 թվականին Բուլղարիայի Բուրգաս քաղաքում Կարապետ և Մանիկ Սրապյանների ընտանիքում։ 1946 թվականին ծնողների հետ հայրենադարձել է։ Սովորել է Երևանի գեղարվեստա-թատերական ինստիտուտի դերասանական բաժնում։ Ավարտելուց հետո որպես դերասանուհի աշխատել է Սունդուկյանի անվան ակադեմիական թատրոնում։


== Մանկավարժական գործունեություն ==
1961-2004 թվականներին մանկավարժական գործունեություն է ծավալել Կոմիտասի անվան պետական կոնսերվատորիայում, որպես իտալերեն լեզվի սկսնակ դասախոս (1961), 2004 թվականին թոշակավորվել է նույն բուհից որպես պրոֆեսոր։ 1962-2003 թվականներին միաժամանակ իտալերեն է դասավանդել Երևանի պետական համալսարանում, եղել է Ռոմանա-գերմանական ֆակուլտետի իտալերենի դասախոս, դոցենտ, իտալերենի ամբիոնի վարիչ։
Հեղինակ է 13 գիտական աշխատությունների, որոնց թվում խիստ արժեքավոր է հայերենով իտալերենի առաջին դասագիրքը։
Մանկավարժական գործունեության ընթացքում աշխատանք է ծավալել իտալերենի դասախոսներ և թարգմանիչներ պատրաստելու գործում, կազմակերպել է իտալացի դասական ու ժամանակակից դրամատուրգների պիեսներից հատվածների բեմադրություններ, որտեղ խոսքով, երգ-երաժշտությամբ հանդես են եկել վերոհիշյալ հաստատությունների ուսանողները։


== Պարգևներ, մրցանակներ ==

Պարգևատրվել է բազմաթիվ պատվոգրերով, այդ թվում ԵՊՀ-ի 80-ամյակի կապակցությամբ բարեխիղճ և երկարատև աշխատանքի համար պարգևատրումը, ԵՊՀ-ի ռոմանա-գերմանական բանասիրության ֆակուլտետի 10-ամյակի կապակցությամբ մանկավարժական և կրթական բեղմնավոր աշխատանքի համար պարգևատրումը և այլն։
Հայաստանում իտալերենի խթանման և հսկայական ներդրումների համար 2002 թվականին Իտալիայի կառավարությունը՝ որպես Հայաստանում Իտալերենի հիմնադիր, նրան պարգևատրել է հատուկ շքանշանով, շնորհելով նաև Իտալիայի պատվավոր քաղաքացու բարձր կոչումը։ Շքանշանը հանձնել է Հայաստանում Իտալիայի արտակարգ և լիազոր դեսպան Պարոն Տրաբալցան։


== Երկեր ==
Իտալերենի դասագիրք - 1974 թ.:
Տնային ընթերցանության ձեռնարկ - 1978 թ.:
Մեթոդական ուղեցույց - 1979 թ.:
Իտալերեն-Հայերեն բառարան -1982 թ.:
Իտալերենի դասագիրք - 1985 թ.:
Լրագրային տեքստերի ձեռնարկ - 1987 թ.:
Օտար լեզվի ուսուցման մի քանի հարց - հոդված - 1989 թ.:
Քերականական վարժությունների ձեռնարկ - 1991 թ.:
Լեզվագիտական բառարան-Իտալերեն - Հայերեն լեզվաբանական տերմինների բառարան, Խմբագրություն/իտալո-ֆրանկո-հայկական զրուցարանի իտալական մասը - 1989 թ.:
Թարգմանություններ իտալերենից հայերեն, հեղինակներ՝ Ջանի Ռոդարի, Ալբերտո Մորավիա, Սերաո Մատիլդա և այլն - 1965 թ., 1984 թ.:
Երկրագիտության ձեռնարկ - 2000-2001 թթ.:
Իտալերեն - Հայերեն համառոտ բառարան (12000 բառ)- 2002-2003 թթ.:


== Գրականություն ==
Վարսիկ Գրիգորյան, «Մամիկոն Մանուկյան» մենագրություն, Երևան, 2007։


== Ծանոթագրություններ ==
Բելոմորսկի շրջան

Բելոմորսկի շրջան (ռուս.՝ Беломорский район), մունիցիպալ շրջան Ռուսաստանի Դաշնության Կարելիայի հանրապետությունում։
Ստեղծվել է 1927 թվականին։ Վարչական կենտրոնը՝ Բելոմորսկ։


== Աշխարհագրություն ==
Շրջանի տարածքի մակերեսը կազմում է 13000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21065 մարդ։ Բնակչության խտությունը կազմում էր 1,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)